Súradnice: 49°03′59″S 22°29′27″V﻿ / ﻿49,0665°S 22,4907°V﻿ / 49.0665; 22.4907

 **Čierťažský potok** je potok v severovýchodnej časti regiónu Zemplín v severozápadnej časti obce Nová Sedlica v okrese Snina v Prešovskom kraji. Je ľavostranný prítok Zbojského potoka, ktorý ústi do Uličky v povodí Uhu; má dĺžku 3,4 km. Je vodným tokom IX. rádu. Hydrologické poradie (číslo povodia): 4-30-05-012. Geomorfologická kategorizácia: geomorfologický celok Bukovské vrchy, geomorfologický podcelok Bukovce.

Prameň
------

Pramení v nadmorskej výške 917 m n. m. v lesnom extraviláne, 50 m južne od slovensko - poľskej štátnej hranice, ktorá prebieha po hlavnom hrebeni Bukovských vrchov a zároveň aj po rozvodnici medzi úmorím Čierneho mora a úmorím Baltského mora, na úbočí vrchu Čierťaž 670 m juhozápadozápadne od jeho najvyššieho bodu s nadmorskou výškou 1 069 m n. m. v obci Nová Sedlica v okrese Snina, v geomorfologickom podcelku Bukovce.

Opis toku
---------

Tečie južným smerom lesným extravilánom v juhozápadnom úbočí vrchu Čierťaž, ľavým brehom obmýva les *Pod Čierťažou*, pravým brehom obmýva les *Vasilcova lúka*, v nadmorskej výške 748 m n. m. priberá bezmenný ľavostranný prítok, mení smer na juhozápad, preteká lesom *Karboníková*, obteká úpätie vrchu *Kýčera* s nadmorskou výškou 857 m n. m. a v lesnom extraviláne v nadmorskej výške 471 m n. m. ústi do Zbojského potoka, ako jeho ľavostranný prítok. Zbojský potok ďalej ústi do Uličky v povodí Uhu. *Čierťažský potok* má iba jeden bezmenný prítok.
Pramení, preteká a ústi v lesnom extraviláne obce Nová Sedlica v okrese Snina, v geomorfologickom celku Bukovské vrchy, v geomorfologickom podcelku Bukovce.

Pôvod názvu
-----------

Názov vodného toku má pôvod v názve vrchu Čierťaž, na juhozápadnom úbočí ktorého je jeho prameň. Z toponyma Čierťaž rozšírením o formant *-ský* a kombináciou so všeobecným podstatným menom potok s významom *menší prirodzený vodný tok* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Čierťažský potok* ako súčasť veľmi početnej skupiny názvov v slovenskej toponymii, najmä hydronymii. Názov vrchu Čierťaž má pôvod v pôvodnom význame apelatíva *čierťaž* v stredovekej slovenčine *pôda získaná vyklčovaním lesa*, čo bol v stredoveku veľmi častý identifikačný prvok pri opise pozemkov, resp. pri opise priebehu ich hraníc v lesnom priestore. Apelatívum *čierťaž* získalo pozdejšie i posunutý význam a to *hraničná čiara, hranica*. Motivantom pomenovacieho procesu v čase pomenovania vrchu Čierťaž bol charakteristický výskyt čierťaží v priestore pomenúvaného geografického objektu. Klčovanie lesa bol jeden zo stredovekých spôsobov odlesňovania, transformácie lesných pozemkov na kultúrnu pôdu - poľnohospodárske pozemky. Zo slovného základu apelatíva *čierťaž* bol v slovenskom stredovekom jazykovom prostredí utvorený jednoslovný nepredponový názov vrchu Čierťaž ako súčasť početnej skupiny názvov v slovenskej toponymii; toto apelatívum je v súčasnej slovenčine vysunuté na okraj slovnej zásoby; porovnaj aj hydronymá napr. Čierťaž, Čierťaž, Čierťažský potok, Čertižnianka. 

Hydronymum Čierťažský potok bolo štandardizované v roku 1990. Najstarší doložený písomný záznam názvu obce Nová Sedlica je z roka 1630.

Referencie
----------

1. ↑   Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  (cit. 2021-11-28).
2. ↑   KOČICKÝ, Dušan a IVANIČ, Boris. Geomorfologické členenie Slovenska. Bratislava : Štátny geologický ústav Dionýza Štúra, 2011. Dostupné on-line na  [cit. 2021-11-26].
3. ↑  Názvy vodných tokov a vodných plôch SR. Povodie Bodrogu a Tisy. Bratislava: Slovenský úrad geodézie a kartografie, P-425/1990 z 31.10.1990. 82 s. S. 42, 60. ISBN 80-85164-17-5.
4. ↑  Priebeh vodného toku Čierťažský prítok (prítok Zbojského potoka) v Základnej báze údajov geografického informačného systému ZB GIS. Dostupné on-line na  [cit. 2021-11-28].
5. ↑   Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 21, 67, 150. Bratislava 1976. 79-002-76.
6. ↑   Geografické názvy okresu Humenné A32. Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra Slovenskej republiky, GK-1423/1993 z 28.7.1993. 121 s. S. 45, 46, 91, 96, 111. ISBN 80-85672-05-7.
7. ↑   Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 13, 126, 127. 079-902-87 NVA.
8. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 67,68,112,133,141.
9. ↑  Milan Majtán. *Historický slovník slovenského jazyka*. 1. vyd. Zväzok 1, A-J. Bratislava : Veda vydavateľstvo Slovenskej akadémie vied, 1991. 7 zv. (535 s.) ISBN 80-224-0228-1. S. 214, 215.

| * z
* d
* u
Vodné toky v povodí Uličky |
| --- |
| *Ulička* → *Uh* → *Laborec* → *Latorica* → *Bodrog* → *Tisa* → *Dunaj* |
| 
* Begovec
* Brezovský potok
* Bystriansky potok
* Čeliansky potok
* Čierťažský potok
* Čiščovatý potok
* Dankov potok
* Dolinský potok
* Ďurkovský potok
* Fľašovský potok
* Hlboký potok
* Homašov potok
* Hrabový potok
* Javorník
* Jurkovec
* Krušný potok
* Malý potok
* Mikošov potok
* Ostrý potok
* Packov potok
* Pľaša
* Poloninský potok
* Priečny potok
* Príslopský potok
* Ráztoka
* Rozdielsky potok
* Rožok
* Runinský potok
* Ruský potok
* Sedlický potok
* Sučina
* Šťavinka
* **Ulička**
* Verbľačí potok
* Vlčí potok
* Zajanov potok
* **Zbojský potok**

 |